UICเตรียมเข้าตลาดเอ็มเอไอพ.ค.นี้
UIC พร้อมเข้าตลาดหลักทรัพย์เอ็มเอไอ เดือนพ.ค. ที่ปรึกษามั่นใจหุ้นไอพีโอยังสดใด เพราะที่ผ่านมาแจกกำไรผู้ลงทุนที่ 50 %
23 มี.ค. 2554

UIC พร้อมเข้าตลาดหลักทรัพย์เอ็มเอไอ เดือนพ.ค. ที่ปรึกษามั่นใจหุ้นไอพีโอยังสดใด เพราะที่ผ่านมาแจกกำไรผู้ลงทุนที่ 50 % 
นายสมภพ กีระสุนทรพงษ์ กรรมการผู้อำนวยการ บล. ฟินันเซีย ไซรัส ในฐานะผู้จัดการการจัดจำหน่ายหุ้นสามัญเพิ่มทุน ของบริษัท ยูเนี่ยน อินทราโก้ (UIC) เปิดเผยว่า จะสรุปราคาขายหุ้นที่เสนอให้ประชาชนเป็นครั้งแรก (ไอพีโอ) จำนวน 52 ล้านหุ้น ได้ปลายเดือนเม.ย. และเดือน พ.ค.น่าจะเข้าจดทะเบียนในตลาดหลักทรัพย์เอ็มเอไอได้ โดยมั่นใจว่าหุ้นของ UIC จะได้รับความสนใจจากนักลงทุนต่อเนื่อง เพราะที่ผ่านมาหุ้นไอพีโอส่วนใหญ่สามารถสร้างผลตอบแทนและให้กำไรผู้ลงทุนมากกว่า 50% 
นายวรชาติ ทวยเจริญ กรรมการผู้จัดการ บริษัท ฟินเน็กซ์ แอ๊ดไวเซอรี่ ในฐานะที่ปรึกษาทางการเงิน กล่าวว่า ความน่าสนใจของหุ้นไอพีโอยังมีต่อเนื่องเพราะให้ผลตอบแทนกับนักลงทุนดี แต่ UIC ยังมีจุดแข็งตรงหลายอย่างที่โดดเด่น ตั้งแต่ความชำนาญนการจำหน่ายเคมีภัณฑ์ชนิดพิเศษ ที่ปัจจุบบันมีฐานลูกค้ามากกว่า 300 รายในหลายอุตสาหกรรม อีกทั้งผลประกอบการที่ผ่านมาของบริษัทมีรายได้ที่เติบโตต่อต่อเนื่อง ส่วนเม็ดเงินที่ได้จากการระดมทุนในครั้งนี้ บริษัทจะนำไปใช้ชำระหนี้ระยะสั้นที่มีอยู่ 60 ล้านบาท ชำระค่าสินค้า และที่เหลือเป็นเงินทุนหมุนเวียน
ทั้งนี้ UIC ขายหุ้นไอพีโอทั้งหมด 52 ล้านหุ้น แบ่งเป็น 13 ล้านหุ้น ขายให้กับส่วนผู้ถือหุ้นเดิม คือ บริษัท ยูเนี่ยน ปิโตรเคมีคอล (UKEM) ซึ่งทำให้หลังขายไอพีโอไป UKEM จะเหลือสัดส่วนการถือหุ้นที่ 60 % จากปัจจุบันถืออยู่ 90 % และอีก 39 ล้านหุ้นขายให้กับประชาชนทั่วไป
นายพีรเจต สุวรรณนภาศรี ประธานกรรมการบริหาร UIC กล่าวว่า บริษัทคาดว่าปีนี้รายได้มีโอกาสเติบโตประมาณ 40-50% เพิ่มขึ้นจากปี 2553 ที่ทำได้ 292 ล้านบาท เนื่องจากปีนี้แนวโน้มของอุตสาหกรรมเคมีภัณฑ์ชนิดพิเศษขยายตัวในทิศทางที่ดี อีกทั้งที่ผ่านมาบริษัทได้รับการแต่งตั้งเป็นตัวแทนจัดจำหน่ายไทเทเนียมได ออกไซด์ ของ Huntsman จากสหรัฐ ซึ่งเป็นผู้ผลิตใหญ่อันดับ 4 ของโลก